स्वांग 10 मार्च को, इस बार कुमार संजू बनेंगे ‘सेठानी’
अलवर| होलीके मौके पर पहल सेवा संस्थान की ओर शहर में निकाले जाने वाले नानक शाही स्वांग में इस बार सेठानी का रोल कुमार संजू अदा करेंगे। राजर्षि अभय समाज का यह कलाकार पहली बार सेठानी बनकर ऊंट की सवारी करते हुए सेठ, मुनीम फकीर के साथ घूमेगा। इस बाद 10 मार्च को यह स्वांग काशी राम चौराहे से शुरू होकर शहर के विभिन्न भागों में निकलेगा। संस्थान के सचिव लक्ष्मी नारायण गुप्ता ने बताया कि पूर्व में 11 मार्च को स्वांग निकालने की तिथि तय हुई थी। इसे कुछ कारणों से बदला गया है। इस बार स्वांग में सेठ के रूप में शंकर लाल सैनी, मुनीम के रूप में नरेश सैनी, फकीर के रूप में मोहन लाल सोमवंशी नजर आएंगे।
hin_Deva hin_Deva